Tallinna 32. Keskkool

Tallinna 32. Keskkool (kandnud ka nime Jakob Kunderi nimeline Tallinna 32. Keskkool) on üldhariduskool Tallinnas Mustamäe linnaosas Sääse asumis. Koolihoone asub aadressil Kiili 10 (varem Mooni 100). Sõpruskoolid asuvad Norras, Ungaris, Soomes ja Eestis.

Ajalugu
Koolihoone ehitati 1971. aastal. 

Enne uude koolihoonesse kolimist asus tollane vene õppekeelega Tallinna 32. Keskkool koolihoones Sakala 21 (aastani 1966), kuhu seejärel kolis Vabariiklik Õpetajate Täiendusinstituut. Praegu asub selles hoones Eesti õppekeelega kool.

1975. aastal anti koolile Nõukogude Liidu kangelase Jakob Kunderi nimi ja kooli ametlikuks nimeks oli Jakob Kunderi nimeline Tallinna 32. Keskkool.

Süvaõppe leviku ajal oli Tallinna 32. Keskkool tuntud oma teatriklasside tõttu.

1999. aastal sai koolist alguse moedisainerite võistlus SuperNoova.

2018. aastal võitis Tallinna 32. Keskkool esmakordselt toimunud konkursi "Aasta kool"

Koolijuhid läbi aegade

 1971–1988 Harri Kelder
 1988–1994 Henn Unt
 1994–1997 Tarmo Salumaa
 1997–2010 Mari-Anna Puskar
 2010–2011 Aivo Toomistu
 2011–2012 Maarja Merigan
 2012–2013 Mait Tõitoja – direktori kohusetäitjana
 2013– Maarja Merigan

Õppetöö

Valikained
Koolis on võimalik valida viie õppesuuna vahel: 
 Ajalugu-õigus (üldajalugu, ajalooteadus ja genealoogia, Tallinna ajalugu, Põhja- ja Baltimaade ajalugu, maailma religioonid, filosoofia, õiguse alused)  
 Keskkond-majandus (keskkonnaõpetus, majandusõpetus, sotsioloogilised uuringud) 
 Multimeedia (fotograafia, filmi- ja videoõpetus, animatsioon, multimeedia väljendusvahendid, televisioon, uusmeedial) 
 Teatri õppesuund (improvisatsioon, lavaline liikumine, kõne- ja hääletehnika, näitlejamisterlikkus, teatriajalugu, nüüdisteater, filosoofia) 
 Humanitaaria (filmiõpetus, ajakirjandusõpetus, maailma religioonid, filosoofia, loovkirjutamine)

Keeleõpetus
Põhikool: inglise ja vene keel.

Gümnaasium: inglise ja vene ning prantsuse või saksa keel.

Huviringid 
Mudilaskoor, põhikooli ansambel, gümnaasiumi segakoor. Meisterdamine, nuputamine, draama, prantsuse keel, näitering KOKK, rahvatants.

Projektid
Kool osaleb 2003. aastast Comeniuse projektis. Projekt „Equal 2 Equal”. Projekti üldiseks eesmärgiks on õpilaste hoiakute ja arusaamade väljaarendamine ühiskonna soorollide ning meeste ja naiste võrdsete võimaluste küsimuses.

Tallinna 32. Keskkoolis õppinud isikuid

 Elmo Ainula (1975) näitleja
 Hele-Mai Alamaa (1992) fotograaf, toitumisentusiast
 Anzori Barkalaja (1983, 8. kl) folklorist
 Ingrid Gilts-Nittim (1992) rootsi filoloog ja õpetaja, lastekirjanik
 Jaan Ehlvest (1981) maletaja
 Karlo Funk (1990) filmikriitik ja filmifunktsionäär
 Jüri Kaljundi (1992) ettevõtja
 Henri Laupmaa (1993) tehnoloogiaettevõtja ja Hooandja asutaja
 Priit Kasesalu KaZaa ja Skype'i programmeerija
 Juhan Kilumets (1982) kunstiajaloolane
 Andrus Kivirähk (1988) kirjanik
 Juhan Kivirähk (1975) sotsioloog
 Urmas Kivirüüt (1992) kindlustusärimees
 Janek Koldekivi (1992) muusik (trummar)
 Hannes Kont (1992) kommunikatsiooni ekspert, riigiametnik
 Rain Laane ärijuht
 Rando Lester (1992) muusik (bass)
 Anto Liivat poliitik, õppejõud, kooli vilistlasnõukogu esimees
 Ülo Mattheus (1975) kirjanik, ajakirjanik ja riigiametnik
Jaak Mikkel (1992) ärijuht
 Laine Mägi (1977) näitleja
 Lauri Pedaja (2006) tele- ja filminäitleja
 Peeter Raudsepp (1992) lavastaja
 Indrek Reinbok õpetaja ja korvpallur
 Maik Rõngelep (1992) muusik, lumelaudur
 Lauri Saatpalu (1980, 8. kl) muusik
 Ivo Saksakulm, korvpallur
 Mauri Sööt (1992) sotsioloog, muusik
 Toomas Taimla (1982) näitleja ja sporditegelane
 Tauri Tallermaa (1986) näitleja, koolitaja
 Jaan Tallinn KaZaa ja Skype'i programmeerija
 Ivar Tallo (1982) politoloog ja poliitik
 Raivo E. Tamm (1983) näitleja
 Ilmar Tomusk (1982), lastekirjanik ja riigiametnik
 Tõnu Trubetsky (1981) muusik
 Andrus Vaarik (1976) näitleja, lavastaja
 Jaanus Vaiksoo (1985)   kirjanik 
 Urmas Vaino (1992) raadio- ja telesaatejuht
 Villu Valdmaa (1982) ooperilaulja ja helilooja
 Anne Veesaar (1975) näitleja
 Andres Ülviste (1982) riigiprokurör

Rekonstrueerimine
Koolihoone rekonstrueeriti 2008. aastal AS KMG Ehituse poolt.

Viited

Kirjandus
 Erko Valk, Avalik kooliajaleht. (Tallinna 32. Keskkooli ajaleht Kooli Prii) // Eesti Päevaleht, 11. juuni 1997
 Ramo Pener, Siiri Ernesaks, Meie koolis naeratatakse palju. (Tallinna 32. Keskkool tähistas 30. aastapäeva) // Õpetajate Leht, 19. oktoober 2001
 Mari Rebane, 32. keskkoolis taasalustab teatriklass. // Eesti Päevaleht : Tallinn, 18. märts 2003
 Leelo Jaanimägi, Avameelsest pubekast populaarseks õpetajaks. (Tallinna 32. Keskkooli muusikaõpetajast Leelo Jaanimägi'st) // Eesti Ekspress : Versus, 28. oktoober 2004
 Jaanus Kulli, Anne Veesaar naudib ebatüüpilise õpetaja rolli. // SL Õhtuleht, 7. oktoober 2006
 Elle Kase, Tiiu Niidas, Hoolime laste tervisest. (Tervise Arengu Instituudi (TAI) algatatud terviseliikumisest Tallinna 32. Keskkoolis) // Õpetajate Leht, 29. september 2006
 Vahetund kulub sportmängule // Linnaleht, 27. september 2006
 Andres Kalvik, Karateprintsess Kati Lilium särab missilaval ja koolipingis. // Postimees, 4. mai 2007
 Helen Urbanik, "Mis see siis oli??? Läheb, läheb edasi!!!" (Kehalise kasvatuse õpetajast ja treenerist Janne Ritsist) // Eesti Ekspress, 18. jaanuar 2007
 Helina Piip, Aristokraatlik õpetaja (Tallinna 32. Keskkooli ajalooõpetajast ja ajakirjanikust Heiki Haljasorust) // Kodukolle, 2007 nr 2. lk. 16–18 
 Heikki Silvet, 32. kooli saladus ehk Karajani muru. Hümn õpetajatele, õpilastele, muusikutele ja muruniitjatele, Tallinn 2011

Välislingid
 Tallinna 32. Keskkooli koduleht
 Tallinna Haridusameti / Tallinna Haridusasutused / Tallinna 32. Keskkool

Tallinna koolid
Mustamäe linnaosa ehitised